S-800/2008

Ár 2008, þriðjudaginn 8. júlí, er dómþing Héraðsdóms Reykjavíkur háð í Dómhúsinu við Lækjartorg af J-kk-þgf J-kk-þgf héraðsdómara og dómur kveðinn upp í málinu nr. S-800/2008: Ákæruvaldið gegn Ó-kk-þgf I-kk-þgf Ó-kk-þgf, sem dómtekið var samdægurs sem útvistarmál samkvæmt 126. gr. laga nr. 19/1991 um meðferð opinberra mála.

Lögreglustjórinn á höfuðborgarsvæðinu höfðaði málið með ákæru útgefinni 3. júní 2008 á hendur ákærða, Ó-kk-þgf I-kk-þgf Ó-kk-þgf, kt. [...], Oddagötu 1, Skagaströnd, til refsingar fyrir brot á 1. og 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987 með áorðnum breytingum, sem og á 2. gr., sbr. 5. gr. og 6. gr. laga nr. 65/1974 um ávana- og fíkniefni með áorðnum breytingum og 2. gr., sbr. 1. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni með áorðnum breytingum, með því að hafa, aðfaranótt sunnudagsins 9. desember 2007, ekið bifreiðinni ZZ-638, sviptur ökurétti og óhæfur til að stjórna henni örugglega vegna áhrifa ávana- og fíkniefna (amfetamíns, kókaíns og kannabis), vestur Suðurlandsbraut í Reykjavík uns lögregla stöðvaði för hans við Reykjaveg, og í sama skipti haft í vörslum sínum 0,93 grömm af hassi og 0,75 grömm af tóbaksblönduðu hassi, sem lögregla lagði hald á.

Auk refsingar er þess krafist að ákærði verði sviptur ökurétti samkvæmt 101. og 102. gr. nefndra umferðarlaga með áorðnum breytingum og jafnframt gert að sæta upptöku á framangreindum fíkniefnum samkvæmt 6. mgr. 5. gr. nefndra fíkniefnalaga og 2. mgr. 14. gr. téðrar reglugerðar.

Ákærði sótti ekki þing við þingfestingu málsins í dag, þrátt fyrir að honum hefði verið birt ákæra og fyrirkall og ekki tilkynnti hann forföll. Verður málið því dæmt samkvæmt heimild í a-lið 1. mgr. 126. gr. laga um meðferð opinberra mála, enda var þess getið í fyrirkallinu að þannig gæti farið um meðferð málsins.

Með vísan til framanritaðs og skírskotunar til játningar ákærða hjá lögreglu, sem samrýmist öðrum rannsóknargögnum, er framangreind háttsemi sönnuð og þykir hún rétt færð til refsiákvæða í ákæru.

Ákærði er 19 ára. Samkvæmt sakavottorði var hann 20. nóvember 2007 dæmdur í 350.000 króna sekt fyrir eignaspjöll, vopnalagabrot, fíkniefnalagabrot, sviptingarakstur og vímuefnaakstur. Jafnframt var ákærði sviptur ökurétti í 18. mánuði frá 7. júlí 2007 að telja. Að þessu gættu þykir refsing nú hæfilega 230.000 króna sekt til ríkissjóðs, sem ákærði greiði innan fjögurra vikna frá dómsbirtingu, en sæti ella fangelsi í 16 daga.

Að kröfu ákæruvaldsins og með vísan til 101. og 102. gr. umferðarlaga með áorðnum breytingum ber jafnframt að svipta ákærða ökurétti. Með hliðsjón af því að um ítrekun er að tefla þykir sú svipting hæfilega ákveðin tvö ár frá 7. janúar 2009 að telja og frestar áfrýjun ekki framkvæmd dóms að því leyti. Þá ber að gera fyrrnefnd fíkniefni upptæk til ríkissjóðs í samræmi við áðurgreind laga- og reglugerðarákvæði. Samkvæmt 1. mgr. 165. gr. laga um meðferð opinberra mála ber loks að dæma ákærða til að greiða allan sakarkostnað, 150.940 krónur.

L-kvk-nf K-kvk-nf fulltrúi lögreglustjóra sótti málið af hálfu ákæruvaldsins.

DÓMSORÐ:

Ákærði, Ó-kk-nf I-kk-nf Ó-kk-nf, greiði 230.000 króna sekt til ríkissjóðs innan fjögurra vikna frá dómsbirtingu, en sæti ella fangelsi í 16 daga.

Ákærði er sviptur ökurétti í tvö ár frá 7. janúar 2009 að telja og frestar áfrýjun ekki verkun dóms að því leyti.

Ákærði sæti upptöku á 0,93 grömmum af hassi og 0,75 grömmum af tóbaksblönduðu hassi, sem lögregla haldlagði 9. desember 2007.

Ákærði greiði 150.940 krónur í sakarkostnað.

J-kk-nf J-kk-nf